“ไทย อิงเกอร์ โฮลดิ้ง” โรดโชว์กรุงเทพฯ
"ไทย อิงเกอร์ โฮลดิ้ง" โรดโชว์กรุงเทพฯ
7 ต.ค. 2561

คุณประพันธ์ เจริญประวัติ ผู้จัดการตลาดหลักทรัพย์เอ็ม เอ ไอ (mai) ถ่ายภาพร่วมกับ คุณจตุรงค์ ศรีกุลเรืองโรจน์ (คนที่ 2 ขวา) ประธานเจ้าหน้าที่บริหาร, คุณวิบูลย์ พจนาลัย (ขวาสุด) ประธานเจ้าหน้าที่การเงิน บริษัท ไทย อิงเกอร์ โฮลดิ้ง จำกัด (มหาชน) หรือ TIGER และคุณรัฐชัย ธีระธนาวัฒน์ (ซ้ายสุด) ประธานเจ้าหน้าที่บริหารร่วม สายงานวาณิชธนกิจ – ด้านตลาดทุน บริษัทหลักทรัพย์ เคทีบี (ประเทศไทย) จำกัด ในฐานะที่ปรึกษาทางการเงินและผู้จัดการการจัดจำหน่ายและรับประกันการจัดหน่ายหุ้นสามัญเพิ่มทุน TIGER เนื่องในโอกาสร่วมนำเสนอข้อมูลต่อนักลงทุนที่กรุงเทพฯ
ทั้งนี้ เพื่อเสนอขายหุ้นสามัญเพิ่มทุนแก่ประชาชนเป็นครั้งแรก (IPO) จำนวน 122.28 ล้านหุ้น มูลค่าที่ตราไว้ (พาร์) หุ้นละ 0.50 บาท ซึ่งภายในงานนักลงทุนให้ความสนใจเข้าร่วมฟังข้อมูลเป็นจำนวนมาก โดยคาดว่าจะเข้าจดทะเบียนในตลาดหลักทรัพย์เอ็ม เอ ไอ (mai) ภายในปีนี้